
DR.30.10.2008 3 
 
 
■1010 

Ada di kalangan syarikat penerbangan, mereka hanya meletakkan GSA ataupun 
general sales agent sahaja yang memanfaatkan kerana disebabkan oleh kekurangan 
penumpang.  Dalam hal ini, apakah Kementerian Pengangkutan dapat merancang dalam 
memposisikan lapangan terbang kita ini supaya ianya dapat dimanfaatkan dalam konsep 
angkasa terbuka ini supaya sektor pelancongan, tarikan pelancong lebih ramai lagi datang 
dengan menggunakan syarikat-syarikat penerbangan asing.   

Soalan tambahan saya yang kedua, Tuan Yang di-Pertua, dalam senario ini 
apakah kerajaan membuat keputusan sama ada hendak mempertahankan industri 
pelancongan kita yang jelas merupakan sumbangan terbesar dalam ekonomi kita ataupun 
mempertahankan syarikat penerbangan kita yang mungkin terjejas dengan kehadiran 
syarikat-syarikat penerbangan asing di negara kita ini.  Apakah pendirian kerajaan kita 
setakat ini? 

Datuk Seri Panglima Lajim Ukin:  Tuan Yang di-Pertua, bagi soalan pertama, 
adalah dimaklumkan bahawa British Airways tidak lagi mendarat di KLIA disebabkan 
kekurangan penumpang.  Tentang bagaimana kita hendak mempromosikan KLIA kita, 
maka ini adalah juga melibatkan kementerian yang lain seperti Kementerian Pelancongan.   

Bagi soalan kedua, apakah kerajaan ingin mempertahankan penerbangan kita 
ataupun mahu menarik lebih banyak pelancong, jadi jawapan saya yang pertama itu saya 
akan jawab secara bertulis sebab saya tidak ada detail di sini.  Bagi jawapan yang kedua, 
saya serahkan kepada Kementerian Pelancongan untuk memberikan jawapan kepada 
Yang Berhormat.   

Tuan Yang di-Pertua:  Ya.  Sebelum saya memanggil Ahli Yang Berhormat untuk 
soalan tambahan seterusnya, saya tidak benarkan lagi soalan tambahan itu yang 
mempunyai rangkaian dua soalan atau tiga.  Soalan tambahan satu sahaja.  Sila Ipoh 
Barat. 

Tuan M. Kula Segaran [Ipoh Barat]:  Terima kasih Tuan Yang di-Pertua.  Tuan 
Yang di-Pertua, baru-baru ini ada yang telah berlaku di KLIA, kompromi mengenai 
keselamatan.  Kerap kali kecurian terjadi di sana dan apakah tindakan yang telah diambil 
supaya perkara ini tidak berlaku di mana para passengers sangat khuatir menggunakan 
tempat tersebut, juga wang dan beg-beg hilang di tempat tersebut dan apakah tindakan 
yang telah diambil setakat ini supaya perkara-perkara ini dapat dielakkan.  

Datuk Seri Panglima Lajim Ukin:  Bagi menjawab soalan dari Ahli Parlimen dari 
Ipoh Barat bahawa kes-kes rompakan ini adalah kes yang terpencil setakat ini, tetapi 
kerajaan telah mengambil langkah di mana soal keselamatan ini telah diserahkan kepada 
pihak polis dan selepas pihak polis mengawal keselamatan di KLIA, nampaknya rompakan 
setakat ini tidak ada berlaku. 

Mengenai dengan kehilangan beg-beg seperti yang diutarakan oleh Yang 
Berhormat, setakat ini memang ada perkara-perkara ini berlaku tetapi bukanlah perkara 
yang amat serius yang mana pihak pentadbiran KLIA dapat menanganinya.  Terima kasih. 

 
2. Dato' Dr. Zainal Abidin bin Ahmad [Hulu Selangor] minta Menteri Dalam Negeri 
menyatakan nama badan-badan bukan kerajaan dan pusat pemulihan dadah persendirian 
(PPP) yang telah menerima peruntukan sebanyak RM700,000 yang telah diperuntukkan 
pada tahun 2008. Apakah kriteria pemberian peruntukan tersebut, terutamanya kepada 
PPP yang berdaya maju menjalankan program pemulihan dan yang gagal melaksanakan 
program pemulihan penagih setelah menerima peruntukan. 

Menteri Dalam Negeri [Dato’ Seri Syed Hamid Albar]:  Tuan Yang di-Pertua, 
terima kasih kepada Yang Berhormat di atas soalan yang dikemukakan.  Untuk makluman 
Yang Berhormat dan Dewan yang mulia ini, badan-badan bukan kerajaan yang menerima 
bantuan kewangan untuk menjalankan program pencegahan dan pemulihan daripada 
kerajaan ialah Persatuan Mencegah Dadah Malaysia iaitu PEMADAM, Persatuan Pengasih 
Malaysia (PENGASIH) dan Pendamai Malaysia (PENDAMAI).  Setiap pertubuhan ini 
menerima bantuan sebanyak RM200,000.  Sementara itu jumlah pusat pemulihan dadah 



#1010 Ada di kalangan syarikat penerbangan, mereka hanya meletakkan GSA ataupun general sales agent sahaja yang memanfaatkan kerana disebabkan oleh kekurangan penumpang. Dalam hal ini, apakah Kementerian Pengangkutan dapat merancang dalam memposisikan lapangan terbang kita ini supaya ianya dapat dimanfaatkan dalam konsep angkasa terbuka ini supaya sektor pelancongan, tarikan pelancong lebih ramai lagi datang dengan menggunakan syarikat-syarikat penerbangan asing. Soalan tambahan saya yang kedua, Tuan Yang di-Pertua, dalam senario ini apakah kerajaan membuat keputusan sama ada hendak mempertahankan industri pelancongan kita yang jelas merupakan sumbangan terbesar dalam ekonomi kita ataupun mempertahankan syarikat penerbangan kita yang mungkin terjejas dengan kehadiran syarikat-syarikat penerbangan asing di negara kita ini. Apakah pendirian kerajaan kita setakat ini? Datuk Seri Panglima Lajim Ukin: Tuan Yang di-Pertua, bagi soalan pertama, adalah dimaklumkan bahawa British Airways tidak lagi mendarat di KLIA disebabkan kekurangan penumpang. Tentang bagaimana kita hendak mempromosikan KLIA kita, maka ini adalah juga melibatkan kementerian yang lain seperti Kementerian Pelancongan. Bagi soalan kedua, apakah kerajaan ingin mempertahankan penerbangan kita ataupun mahu menarik lebih banyak pelancong, jadi jawapan saya yang pertama itu saya akan jawab secara bertulis sebab saya tidak ada detail di sini. Bagi jawapan yang kedua, saya serahkan kepada Kementerian Pelancongan untuk memberikan jawapan kepada Yang Berhormat. Tuan Yang di-Pertua: Ya. Sebelum saya memanggil Ahli Yang Berhormat untuk soalan tambahan seterusnya, saya tidak benarkan lagi soalan tambahan itu yang mempunyai rangkaian dua soalan atau tiga. Soalan tambahan satu sahaja. Sila Ipoh Barat. Tuan M. Kula Segaran [Ipoh Barat]: Terima kasih Tuan Yang di-Pertua. Tuan Yang di-Pertua, baru-baru ini ada yang telah berlaku di KLIA, kompromi mengenai keselamatan. Kerap kali kecurian terjadi di sana dan apakah tindakan yang telah diambil supaya perkara ini tidak berlaku di mana para passengers sangat khuatir menggunakan tempat tersebut, juga wang dan beg-beg hilang di tempat tersebut dan apakah tindakan yang telah diambil setakat ini supaya perkara-perkara ini dapat dielakkan. Datuk Seri Panglima Lajim Ukin: Bagi menjawab soalan dari Ahli Parlimen dari Ipoh Barat bahawa kes-kes rompakan ini adalah kes yang terpencil setakat ini, tetapi kerajaan telah mengambil langkah di mana soal keselamatan ini telah diserahkan kepada pihak polis dan selepas pihak polis mengawal keselamatan di KLIA, nampaknya rompakan setakat ini tidak ada berlaku. Mengenai dengan kehilangan beg-beg seperti yang diutarakan oleh Yang Berhormat, setakat ini memang ada perkara-perkara ini berlaku tetapi bukanlah perkara yang amat serius yang mana pihak pentadbiran KLIA dapat menanganinya. Terima kasih. 2. Dato' Dr. Zainal Abidin bin Ahmad [Hulu Selangor] minta Menteri Dalam Negeri menyatakan nama badan-badan bukan kerajaan dan pusat pemulihan dadah persendirian (PPP) yang telah menerima peruntukan sebanyak RM700,000 yang telah diperuntukkan pada tahun 2008. Apakah kriteria pemberian peruntukan tersebut, terutamanya kepada PPP yang berdaya maju menjalankan program pemulihan dan yang gagal melaksanakan program pemulihan penagih setelah menerima peruntukan. Menteri Dalam Negeri [Dato' Seri Syed Hamid Albar]: Tuan Yang di-Pertua, terima kasih kepada Yang Berhormat di atas soalan yang dikemukakan. Untuk makluman Yang Berhormat dan Dewan yang mulia ini, badan-badan bukan kerajaan yang menerima bantuan kewangan untuk menjalankan program pencegahan dan pemulihan daripada kerajaan ialah Persatuan Mencegah Dadah Malaysia iaitu PEMADAM, Persatuan Pengasih Malaysia (PENGASIH) dan Pendamai Malaysia (PENDAMAI). Setiap pertubuhan ini menerima bantuan sebanyak RM200,000. Sementara itu jumlah pusat pemulihan dadah.